CELEX: 32009B0665
Language: sl
Date: 2009-04-23 00:00:00
Title: Sklep Evropskega parlamenta z dne 23. aprila 2009 o razrešnici glede izvrševanja proračuna Evropskega nadzornega organa za GNSS za proračunsko leto 2007

26.9.2009   
            
            
               SL
            
            
               Uradni list Evropske unije
            
            
               L 255/162
            
         SKLEP EVROPSKEGA PARLAMENTA
   z dne 23. aprila 2009
   o razrešnici glede izvrševanja proračuna Evropskega nadzornega organa za GNSS za proračunsko leto 2007
   (2009/665/ES)
   EVROPSKI PARLAMENT,
   
               —
            
            
               ob upoštevanju zaključnih računov Evropskega nadzornega organa za GNSS (1) za proračunsko leto 2007 (2),
            
         
               —
            
            
               ob upoštevanju poročila Računskega sodišča o letnih računovodskih izkazih Evropskega nadzornega organa za GNSS za proračunsko leto 2007, skupaj z odgovori organa (3),
            
         
               —
            
            
               ob upoštevanju priporočila Sveta z dne 10. februarja 2009 (5588/2009 – C6-0060/2009),
            
         
               —
            
            
               ob upoštevanju Pogodbe ES, zlasti člena 276,
            
         
               —
            
            
               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), zlasti člena 185,
            
         
               —
            
            
               ob upoštevanju Uredbe Sveta (ES) št. 1321/2004 z dne 12. julija 2004 o ustanovitvi upravljavskih struktur Evropskega satelitskega radio-navigacijskega sistema (5), zlasti člena 12,
            
         
               —
            
            
               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (6), zlasti člena 94,
            
         
               —
            
            
               ob upoštevanju člena 71 in Priloge V svojega poslovnika,
            
         
               —
            
            
               ob upoštevanju poročila Odbora za proračunski nadzor (A6-0164/2009),
            
         
               1.
            
            
               podeli razrešnico izvršnemu direktorju Evropskega nadzornega organa za GNSS glede izvrševanja proračuna organa za proračunsko leto 2007;
            
         
               2.
            
            
               navaja svoje pripombe v priloženi resoluciji;
            
         
               3.
            
            
               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega nadzornega organa za GNSS, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).
            
         
      
         
            Predsednik
         
         Hans-Gert PÖTTERING
      
      
         
            Generalni sekretar
         
         Klaus WELLE
      
   
   
      (1)  GNSS: globalni navigacijski satelitski sistem.
   
      (2)  UL C 278, 31.10.2008, str. 38.
   
      (3)  UL C 311, 5.12.2008, str. 107.
   
      (4)  UL L 248, 16.9.2002, str. 1.
   
      (5)  UL L 246, 20.7.2004, str. 1.
   
      (6)  UL L 357, 31.12.2002, str. 72.
   RESOLUCIJA EVROPSKEGA PARLAMENTA
   z dne 23. aprila 2009
   s pripombami, ki so del sklepa o razrešnici glede izvrševanja proračuna Evropskega nadzornega organa za GNSS za proračunsko leto 2007
   EVROPSKI PARLAMENT,
   
               —
            
            
               ob upoštevanju zaključnih računov Evropskega nadzornega organa za GNSS (1) za proračunsko leto 2007 (2),
            
         
               —
            
            
               ob upoštevanju poročila Računskega sodišča o letnih računovodskih izkazih Evropskega nadzornega organa za GNSS za proračunsko leto 2007, skupaj z odgovori organa (3),
            
         
               —
            
            
               ob upoštevanju priporočila Sveta z dne 10. februarja 2009 (5588/2009 – C6-0060/2009),
            
         
               —
            
            
               ob upoštevanju Pogodbe ES, zlasti člena 276,
            
         
               —
            
            
               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), zlasti člena 185,
            
         
               —
            
            
               ob upoštevanju Uredbe Sveta (ES) št. 1321/2004 z dne 12. julija 2004 o ustanovitvi upravljavskih struktur Evropskega satelitskega radio-navigacijskega sistema (5), zlasti člena 12,
            
         
               —
            
            
               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (6), zlasti člena 94,
            
         
               —
            
            
               ob upoštevanju člena 71 in Priloge V svojega poslovnika,
            
         
               —
            
            
               ob upoštevanju poročila Odbora za proračunski nadzor (A6-0164/2009),
            
         
               A.
            
            
               ker je Računsko sodišče izjavilo, da ni moglo oblikovati mnenja o računovodskih izkazih Evropskega nadzornega organa za GNSS za proračunsko leto 2007, ter opozorilo, da je v letu 2007 potekal pregled celotne strukture projekta Galileo in da so bili računovodski izkazi nadzornega organa pripravljeni na nejasni pravni podlagi,
            
         
               B.
            
            
               ker je Računsko sodišče ob tem izjavilo, da so povezane transakcije zakonite in pravilne,
            
         
               C.
            
            
               ker je nadzorni organ postal finančno neodvisen leta 2006,
            
         
               D.
            
            
               ker je Računsko sodišče v poročilo o letnih računovodskih izkazih nadzornega organa za leto 2006 vključilo pozitivno izjavo o zanesljivosti,
            
         
               E.
            
            
               ker je Evropski parlament 22. aprila 2008 izvršnemu direktorju Evropskega nadzornega organa za GNSS podelil razrešnico glede izvrševanja proračuna organa za proračunsko leto 2006 (7),
            
         
               1.
            
            
               na podlagi letnega poročila Računskega sodišča ugotavlja, da je končni proračun nadzornega organa v letu 2007 znašal 436 500 000 EUR, v primerjavi s 7 000 000 EUR v letu 2006; ugotavlja tudi, da se je omenjeni proračun financiral pretežno s subvencijami Komisije (subvencija za poslovanje v znesku 7 600 000 EUR in operativna sredstva v znesku 194 500 000 EUR), z nakazili skupnega podjetja Galileo in s prispevki tretjih držav;
            
         
               2.
            
            
               je seznanjen z ugotovitvijo Računskega sodišča, da so bila sredstva, ki so bila nadzornemu organu dejansko na voljo, precej manjša (210 000 000 EUR) zaradi zamud pri izvajanju programa Galileo;
            
         Nepopolna izjava o zanesljivosti računovodskih izkazov
   
               3.
            
            
               obžaluje, da Računsko sodišče ni moglo dati mnenja o zanesljivosti letnih računovodskih izkazov nadzornega organa za leto 2007; je seznanjen s pojasnilom Računskega sodišča, da so bili letni računovodski izkazi za leto 2007 pripravljeni v času, ko je potekal pregled projekta Galileo in vloge nadzornega organa in ko nova pravna podlaga še ni bila popolna, zlasti kar zadeva finančno poslovodenje projekta in lastništvo njegovih sredstev, prav v tem obdobju pa je Računsko sodišče opravilo tudi revizijo;
            
         
               4.
            
            
               ugotavlja, da je medtem začela veljati Uredba (ES) št. 683/2008 (8); ugotavlja, da v skladu s to uredbo programa Galileo in EGNOS (9) upravlja Komisija, Skupnost pa je lastnica vseh opredmetenih in neopredmetenih sredstev, ki so bila ustvarjena ali razvita v okviru teh programov;
            
         
               5.
            
            
               ugotavlja, da bo nadzorni organ letne računovodske izkaze za leto 2008 pripravil v skladu z novo pravno podlago;
            
         
               6.
            
            
               poziva Računsko sodišče, naj v poročilu o letnih računovodskih izkazih nadzornega organa za leto 2008 oceni, v kolikšni meri so bile negotovosti v zvezi s temi izkazi odpravljene;
            
         Izvrševanje proračuna
   
               7.
            
            
               je zaskrbljen, ker je Računsko sodišče pri izvrševanju proračuna naletelo na naslednje pomanjkljivosti: nizka poraba sredstev za plačila in sredstev za prevzem obveznosti za dejavnosti poslovanja (63 % pri obveznostih in 51 % pri plačilih); jasna povezava med delovnim programom in proračunom nadzornega organa ne obstaja; prerazporeditve, ki niso ne utemeljene ne dokumentirane; ponavljajoče se zamude pri knjiženju nalogov za izterjavo; nedosledna predstavitev izvrševanja proračuna;
            
         
               8.
            
            
               priznava, da je nadzorni organ veliko število prerazporeditev opravil zaradi izjemne proračunske situacije, saj je bilo 50 % proračuna za poslovanje v rezervi;
            
         
               9.
            
            
               poziva nadzorni organ, naj v poročilu o izvrševanju proračuna in finančnem poslovodenju za leto 2008 poroča o ukrepih, ki jih je izvedel na osnovi ugotovitev Računskega sodišča glede izvrševanja proračuna, in o doseženih rezultatih;
            
         Nejasnosti v zvezi s sredstvi projektov Galileo in EGNOS
   
               10.
            
            
               je seznanjen s kritiko Računskega sodišča glede sredstev projekta Galileo, namreč da nadzorni organ v računovodske izkaze ni vključil zadovoljivih informacij, saj do konca leta 2007 ni bila sestavljena evidenca sredstev v lasti Evropske vesoljske agencije (ESA);
            
         
               11.
            
            
               je seznanjen z odgovorom nadzornega organa Računskemu sodišču, da je ta sredstva na dan 31. decembra 2007 nadzirala ESA, ne nadzorni organ;
            
         
               12.
            
            
               je seznanjen s kritiko Računskega sodišča, češ da ni na voljo natančnega popisa sredstev projekta EGNOS in da iz računovodskih izkazov nadzornega organa ni mogoče razbrati, kolikšna je njihova vrednost;
            
         
               13.
            
            
               je seznanjen z odgovorom nadzornega organa, da so bila sredstva projekta EGNOS na dan 31. decembra 2007 še vedno pod nadzorom ESA; na podlagi odgovorov izvršnega direktorja nadzornega organa Parlamentu še ugotavlja, da je bil v letu 2008 dosežen precejšen napredek, saj so se vlagatelji v projekt EGNOS dogovorili o pogojih za prenos sredstev;
            
         
               14.
            
            
               ugotavlja, da je v skladu z Uredbo (ES) št. 683/2008 lastnica sredstev projektov Galileo in EGNOS Skupnost; ugotavlja, da se je postopek prenosa teh sredstev z nadzornega organa na Komisijo, ki je nosilka lastništva v imenu Skupnosti, začel decembra 2008;
            
         
               15.
            
            
               poziva nadzorni organ, naj naredi, kar je v njegovi moči, da bi pojasnil zaplet s prikazom sredstev projektov Galileo in EGNOS v svojih letnih računovodskih izkazih za leto 2008;
            
         
               16.
            
            
               poziva Komisijo, na katero se trenutno prenašajo sredstva projektov Galileo in EGNOS, naj preuči ugotovitve Računskega sodišča in zagotovi, da bodo ta sredstva pravilno vknjižena v računovodske izkaze;
            
         
               17.
            
            
               je seznanjen s pripombo Računskega sodišča, da bi si bili morali stroške preverjanja v orbiti za projekt Galileo enakopravno razdeliti ESA in EU, a je kljub temu prispevek EU presegel prispevek ESA za približno 114 000 000 EUR; ugotavlja, da bi moralo biti po navedbah Računskega sodišča to vnaprejšnje financiranje prikazano v računovodskih izkazih nadzornega organa;
            
         
               18.
            
            
               ugotavlja, da se nadzorni organ ni strinjal z očitki Računskega sodišča in je priznal samo vnaprejšnja plačila v znesku 53 200 000 EUR;
            
         Vloga nadzornega organa pri likvidaciji skupnega podjetja Galileo
   
               19.
            
            
               opominja, da je nadzorni organ s 1. januarjem 2007 prevzel vse dejavnosti in sredstva skupnega podjetja Galileo;
            
         
               20.
            
            
               je zaskrbljen zaradi kritik Računskega sodišča glede načina, kako so bila nekatera sredstva prenesena s skupnega podjetja Galileo na nadzorni organ in vknjižena v računovodske izkaze nadzornega organa;
            
         
               21.
            
            
               ugotavlja, da je nadzorni organ zelo podrobno odgovoril na poročilo Računskega sodišča in se ni strinjal z mnogimi navedbami v njem;
            
         
               22.
            
            
               meni, da bi moral organ, odgovoren za podelitev razrešnice, na podlagi revizije Računskega sodišča izčrpno preučiti postopek likvidacije skupnega podjetja Galileo in vlogo, ki jo je pri tem igral nadzorni organ;
            
         
               23.
            
            
               je seznanjen s tem, da Računsko sodišče trenutno izvaja revizijo vodenja razvoja projekta Galileo in njegovega preverjanja v orbiti; poziva Računsko sodišče, naj posebno pozornost nameni prenosu dejavnosti in sredstev skupnega podjetja Galileo na nadzorni organ, ter pozdravlja njegovo namero, da ugotovitve revizije še pred poletnimi počitnicami 2009 objavi v posebnem poročilu;
            
         
               24.
            
            
               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 23. aprila 2009 o finančnem poslovodenju in nadzoru agencij EU (10).
            
         
      (1)  GNSS: globalni navigacijski satelitski sistem.
   
      (2)  UL C 278, 31.10.2008, str. 38.
   
      (3)  UL C 311, 5.12.2008, str. 107.
   
      (4)  UL L 248, 16.9.2002, str. 1.
   
      (5)  UL L 246, 20.7.2004, str. 1.
   
      (6)  UL L 357, 31.12.2002, str. 72.
   
      (7)  UL L 88, 31.3.2009, str. 262.
   
      (8)  Uredba (ES) št. 683/2008 Evropskega parlamenta in Sveta z dne 9. julija 2008 o nadaljevanju izvajanja evropskih satelitskih navigacijskih programov (EGNOS in Galileo) (UL L 196, 24.7.2008, str. 1).
   
      (9)  Skupna evropska geostacionarna navigacijska storitev.
   
      (10)  Glej stran 206 tega Uradnega lista.